Kekleekle Nyakpɛ Ní Nɛ Yesu Pee | Yesu Si Himi Ngɛ Zugba a Nɔ\nKANE NGƐ Alur Amharic Arabic Armenian Aymara Azerbaijani Azerbaijani (Cyrillic) Batak (Karo) Batak (Toba) Bicol Bulgarian Cambodian Catalan Cebuano Chichewa Chitonga Chitumbuka Cibemba Croatian Dangme Danish Dutch Efik English Estonian Ewe Fijian Fon French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Jula Kabiye Kazakh Kikaonde Kikongo Kikuyu Kiluba Kinyarwanda Kirghiz Kiribati Kirundi Kisonge Kongo Korean Lingala Luganda Luo Luvale Macedonian Macua Malagasy Malay Maltese Mauritian Creole Maya Moore Myanmar Ndau Nigeria Pidgin Norwegian Oromo Ossetian Otetela Pangasinan Papiamento (Curaçao) Persian Polish Portuguese Quechua (Ayacucho) Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spania Sranantongo Swahili Swahili (Congo) Swedish Tagalog Tahitian Tajiki Tamil Tatar Thai Tigrinya Tok Pisin Tshiluba Turkish Turkmen Tuvaluan Twi Tzotzil Ukrainian Umbundu Uruund Uzbek Vietnamese Wallisian Waray-Waray\nKekleekle Nyakpɛ Ní Nɛ Yesu Pee\nYESU YA YO KPEEMI KO SISI NGƐ KANA\nYESU PLƐ NYU KƐ PEE WAI\nBenɛ Natanael ba piɛɛ Yesu kaseli ɔmɛ a he ɔ we ligbi etɛ se ɔ, Yesu kɛ e kaseli ɔmɛ ekomɛ a ma blɔ nɔ kɛ yaa Galilea yiti je. E maa pee kaa mɛ tsuo a je lejɛ ɔ ní ɔmɛ a mi. A yaa he nɛ Natanael je ɔ ngɛ Kana. Kana ngɛ Nazaret ma a yiti je ngɛ yo ɔmɛ a nɔ. A fɔ Yesu kɛ e kaseli ɔmɛ nine kɛ ya yo kpeemi ko sisi ngɛ Kana.\nYesu nyɛ Maria hu ba yo kpeemi ɔ sisi. Akɛnɛ Maria huɛmɛ ji ayɛflo ɔ weku li he je ɔ, e maa pee kaa Maria piɛɛ a he kɛ ngɛ nibwɔ ɔmɛ a nɔ hyɛe. Enɛ ɔ he ɔ, benɛ dã nɛ a kɛ ngɛ nibwɔ ɔmɛ a nɔ hyɛe ɔ ngɛ tae ɔ, e na mla, nɛ e de Yesu ke: “Ni ɔmɛ a wai ta” oo.​​—Yohane 2:3.\nMaria ngɛ hlae nɛ Yesu nɛ pee dã nɛ ngɛ tae ɔ he nɔ́ ko. Bɔ nɛ Yesu ha e nyɛ ɔ heto ha a tsɔɔ kaa pi e nyɛ ɔ nɛ maa tsɔɔ lɛ nɔ́ nɛ e kɛ he wami nɛ Mawu ha lɛ ɔ maa pee. Yesu de lɛ ke: ‘Maa, mɛni enɛ ɔ kɔɔ ngɛ i kɛ mo wa he?’ (Yohane 2:4) Mawu lɛ hla Yesu kaa Matsɛ, enɛ ɔ he ɔ, lɛ nɛ e sa nɛ e tsɔɔ Yesu nɔ́ nɛ e pee, se pi e huɛmɛ loo e weku li. Maria si e bi ɔ konɛ e bi ɔ nitsɛ nɛ mwɔ e yi mi kpɔ ngɛ nyagba a he. Lɔ ɔ he ɔ, Maria de tsɔli ɔmɛ ke: “Nɔ́ tsuaa nɔ́ nɛ e ma de nyɛ ɔ, nyɛɛ pee.”​​—Yohane 2:5.\nA ngɛ didɔ ekpa, nɛ eko tsuaa eko yeɔ nyu nɛ hiɛ pe galɔn nyɔngma. Yesu de tsɔli ɔmɛ ke: “Nyɛɛ wo didɔ ɔmɛ a mi nyu nɛ a hyi.” Lɔ ɔ se ɔ, e de mɛ ke: “Nyɛɛ yɛ eko ya ha nɔ nɛ ngɛ ní tsumi ɔ nɔ hyɛe ɔ.”​​—Yohane 2:7, 8.\nBenɛ ní tsumi ɔ nɔ hyɛlɔ ɔ sa e nya a, e na kaa dã a hi saminya, se e li kaa nyakpɛ blɔ nɔ nɛ a gu kɛ pee dã a. Lɔ ɔ he ɔ, e tsɛ ayɛflo huno ɔ, nɛ e de lɛ ke: ‘Ke a tsɛ ní yemi ɔ, wai kpakpa nɛ a kɛ ba maa si kekle; nɛ ke ni ɔmɛ nu bɔ nɛ a ma nyɛ ɔ, loko a kɛ nɔ́ nɛ ngɔɛ ɔ baa. Se moo lɛɛ o ngɔ wai kpakpa a ngɔ to kɛ ba su be nɛ ɔ.’​​—Yohane 2:10.\nEnɛ ɔ ji kekleekle nyakpɛ ní nɛ Yesu pee. Benɛ Yesu kaseli ɔmɛ na nyakpɛ nɔ́ nɛ ɔ, a he lɛ ye wawɛɛ. Lɔ ɔ se ɔ, Yesu kɛ e nyɛ ɔ, kɛ e nyɛmimɛ ɔmɛ tsuo a kpale kɛ ho Kapernaum ya ngɛ Galilea Wo ɔ yiti je.\nMɛni be nɛ Yesu ya yo kpeemi ko sisi ngɛ Kana a?\nBenɛ Maria ya de Yesu ke dã a ta a, mɛni heto nɛ Yesu ha lɛ?\nMɛni nyakpɛ ní Yesu pee, nɛ kɛ nihi ná he se ha kɛɛ?